Maamme kirja: 198. Suonion Kotimaan virsi
Oi, kuningasten kuningas,
 sä maan ja taivaan valtias,
 myös tälle maalle silmäs' luo
 ja armos' runsaat lahjat suo!

 Vähäinen meidän kansa on,
 maailman silmiss' arvoton;
 vaan mitä mahtavinkaan vois,
 jos voimaa sult' ei saanut ois!

 On edessäs kuin tomu vaan
 suuruudet, voimat, vallat maan;
 kuin viittaat, korkein alenee
 ja matalaiset ylenee.

 Kuink' usein juuri valitset
 aseikses pienet, alhaiset,
 siks', että Sinun voimasi
 selvemmin heissä näkyisi.

 Kun tahdoit kansan valitun,
 otitpa ylenkatsotun
 ja halvan Juudan kansan, sen
 teit vartijaksi totuuden.

 Ja Betlehempä, pienoisin
 tuo kaupungeista Juudankin,
 sai armon armoist' ylimmän,
 Messiaan nähdä syntyvän.

 Oi, Herra, kuule meitä myös,
 tee meissäkin Sun armotyös!
 Suuruutta emme rukoile,
 me pienuuteemme tyydymme.

 Jos meidän kansa aina sais
 vaan olla palvelijanais,
 Sun töitäs aina toimittaa,
 valistua ja valistaa!

Suonio.